जेम्स बॉण्ड

शॉन कॉनरी (1962–1971 & 1983)डेविड निवेन (1967)जॉर्ज लेज़नबाय (1969)क्रिस्टोफ़र कैज़ेनोव (1973)रॉजर मूर (1973–1985)टिमोथी डाल्टन (1986–1993)पियर्स ब्रॉसनन (1995–2002) जॉर्ज बेकर (1969)माइकल जेस्टन (1990) जेम्स बॉण्ड (अंग्रेज़ी: James Bond) 1953 में अंग्रेज़ लेखक इयान फ़्लेमिंग द्वारा रचित एक काल्पनिक पात्र है। 007 के गुप्त नाम से प्रसिद्ध यह एजेंट फ़्लेमिंग की बारह पुस्तकों व दो लघुकथाओं में मौजूद है। 1964 में फ़्लेमिंग की मृत्यु के पश्चात छः अन्य लेखकों ने बॉण्ड की आधिकृत पुस्तकें लिखी हैं, जिनमें किंग्सले ऐमिस, क्रिस्टोफ़र वुड्स, जॉन गार्ड्नर, रेमंड बेनसन, सबैश्चियन फ़ॉक्स और जेफ़्री डेवर शामिल हैं। इसके साथ चार्ली हिग्सन ने जेम्स बॉण्ड के बचपन के कारनामों पर एक श्रृंखला व केट वॅस्टब्रुक ने मनीपॅनी, जो हर पुस्तक में मौजूद किरदार है, की डायरी पर आधारित तीन पुस्तकें लिखी हैं। ब्रिटिश गोपनीय संस्था के इस काल्पनिक पात्र को कई फ़िल्मों, रेडियो, कॉमिक्स व वीडियो गेम्स में अपनाया जा चुका है और इसकी फ़िल्म श्रृंखला विश्व की सबसे लंबी व दूसरी सबसे अधिक कमाई वाली श्रृंखला है। इसकी शुरुआत 1962 में बनी फ़िल्म डॉ॰ नो से हुई थी, जिसमें शॉन कॉनरी ने बॉण्ड की भूमिका अदा की थी। 2012 तक जेम्स बॉण्ड की इयान प्रोडक्शन्स द्वारा बाइस फ़िल्में बनाई जा चुकी हैं और तेइसवीं फ़िल्म स्कायफॉल अक्टूबर 2012 को रिलीज़ हुई। इसमें डैनियल क्रैग तीसरी बार बॉण्ड की भूमिका निभाई। वे छठे अभिनेता हैं जिन्होंने इयान श्रृंखला में यह भूमिका निभाई है। जेम्स बॉण्ड की फ़िल्में कईं चीज़ों के लिए मशहूर हैं, जिसमें फ़िल्म की ध्वनि, जिसे कई बार अकादमी पुरस्कार के लिए नामांकन प्राप्त हुआ है, शामिल है। फ़िल्म की प्रसिद्धि का दूसरा कारण इसमें मौजूद बॉण्ड की गाड़ियाँ, बन्दूकें व तकनीकी उपकरण शामिल हैं जो उसे क्यू की शाखा प्रदान करती है। इयान फ़्लेमिंग ने अपने लेखन कार्यों के लिए मुख्य पात्र जेम्स बॉण्ड की रचना की, जो आम तौर पर एम॰आइ॰6 कहलाने वाली ब्रिटिश गोपनीय संस्था का एक जानकारी विशेषज्ञ है। बॉण्ड की पहचान उसका गुप्त अंक 007 है और वह रॉयल नेवल रिज़र्व का कमांडर है। जेम्स बॉण्ड अंग्रेज़ी साहित्य में बहुत महत्वपूर्ण, पर बहुत बदनाम पराकाष्ठा भरी परंपरा है। बचपन में फ़्लेमिंग बुलडॉग ड्रमॉन्ड की ल्युटनंट कर्नल हर्मन रिरिल मैक'निले की कहानियों और रिचर्ड हन्ने की जॉन बुचन की कहानियों को काफ़ी पसंद करते थे। उनकी प्रतिभा यह थी कि उन्होने इन सब कारनामों को विश्वयुद्ध के बाद के ब्रिटन के अनुसार ढाल दिया.... बॉण्ड में उन्होने बुलडॉग ड्रमॉन्ड को जेट युग के लिए बना दिया। द्वितीय विश्वयुद्ध के दौरान इयान फ़्लेमिंग ने अपने मित्रों से कहा कि वह एक जासूसी उपन्यास लिखना चाहते हैं। 1952 की शुरुआत में, अपनी गर्भवती प्रेयसी ऐन चार्टरिस से शादी के बाद फ़्लेमिंग ने कसीनो रोयाल लिखना शुरू किया। फ़्लेमिंग ने यह काम जमायका में स्थित अपनी गोल्डनआय इस्टेट में 17 फ़रवरी 1952 को शुरू किया और उन्होंने अपने अनुभव व कल्पना से शुरूआत में ही 2,000 शब्द लिख डाले। 18 मार्च 1952 में, एक महीने बाद ही, उन्होंने अपनी पुस्तक पूरी कर ली। अपने कार्य को एक "गँवार का बकवास काम" कह कर उन्होने अपनी पूर्व प्रेयसी क्लेअर ब्लैनचार्ड को दिखाया जिसने उन्हें इसे कभी प्रकाशित न करने की सलाह दी और कहा कि अगर वे प्रकाशित करना भी चाहें तो किसी अन्य नाम से करें। फ़्लेमिंग ने आगे चल कर कुल बारह पुस्तकें व दो छोटे कहानी संग्रह लिखे। 12 अगस्त 1964 की सुबह उनकी मृत्यु हो गई। आखिरी दो पुस्तकें, द मैन विद द गोल्डन गन और आक्टोपसी ऐंड द लिविंग डे लाइट्स उनके मरने के पश्चात् प्रकाशित की गयीं। फ़्लेमिंग ने दूसरे विश्वयुद्ध के दौरान नेवल जानकारी विभाग में कार्य करते हुए उन्हें मिले कई लोगों पर बॉण्ड का किरदार आधारित किया और यह क़ुबूल भी किया कि बॉण्ड "उन सभी ख़ुफिया जासूसों व कमांडो का मिला जुला रूप है जिनसे मैं युद्ध के दौरान मिला"। इनमें इयान के भाई पीटर भी शामिल हैं जिन्होंने युद्ध के समय नॉर्वे और ग्रीस में शत्रुओं की सीमा में कार्यवाहियाँ की थीं। फ़्लेमिंग के भाई के अलावा अन्य कई लोगों ने बॉण्ड के निर्माण में कुछ न कुछ योगदान दिया जिनमें फ़्लेमिंग को 1930 में किट्ज़बुहेल में मिले गुप्तचर कॉनरैड ओ'ब्रायन-फ़्रेंच, युद्ध के दौरान क्र॰ सं॰ 30 कमांडो यूनिट में सेवा प्रदान करने वाले पैट्रिक डॉलज़ेल-जॉब और हस्त निर्मित सूट पहन कर पैरिस में रॉल्स-रॉयस में घूमने वाले एम॰आइ॰6 के पेरिस स्टेशन हेड बिल "बिफ़ी" डंडरडेल भी शामिल हैं। फ़्लेमिंग को अपने पात्र का नाम अमेरिकी पक्षी विशारद जेम्स बॉण्ड से मिला जो करिबियाई पक्षियों के विशेषज्ञ व बर्ड्स ऑफ़ द वेस्ट इंडिज़ के लेखक थे। स्वयं पक्षियों में रुचि रखने वाले फ़्लेमिंग ने बॉण्ड की पत्नी से कहा कि "मुझे ऐसा लगा कि यह छोटा, बिना रुचि वाला किन्तु मर्दाना अंग्रेज़ी नाम ही है जिसकी मैं तलाश में था और इस तरह दूसरे बॉण्ड का जन्म हुआ"। जब मैंने 1953 में पहली कहानी लिखी, मैं चाहता था कि बॉण्ड एक बहुत ही सुस्त रसहीन व्यक्ति हो जिसके साथ घटनाएँ घटती हैं; मैं उसे कुंद ज़रिये की तरह देखता था।.. जब मैं नाम तलाश रहा था तब मुझे लगा कि हे भगवान, [जेम्स बॉण्ड] से अधिक सुस्त नाम मैंने आज तक नहीं सुना। एक अन्य अवसर पर फ़्लेमिंग ने कहा कि "मुझे एक साधारण और सुस्त नाम चाहिए था और 'जेम्स बॉण्ड' पैराग्रिन कैरुथर्स जैसे नाम से कई गुना बेहतर था।" उसके इर्द-गिर्द विचित्र घटनाएँ घटती हैं परंतु वह स्वयं एक विरक्त रूप है - एक सरकारी विभाग की कार्यों को अंजाम देने का एक अनामित कुंद ज़रिया।" पक्षी विशारद की पत्नी से मुलाकात के बाद उन्होने उन्हे "प्यारा जोडा जो मेरे मज़ाक पर बहुत खुश था" कहा। यह अंक फ़्लेमिंग ने प्रथम विश्वयुद्ध के दौरान ब्रिटिश नेवल इंटेलिजन्स की एक प्रमुख उपलब्धी, जर्मन राजनयिक कोड तोड़े जाने के संदर्भ में भी प्रयोग किया है। 0075 कोड वाला एक जर्मन दस्तावेज़, ज़िमरमैन टेलिग्राम, जिसे अंग्रेज़ों ने सुलझा कर पढ़ लिया था, अमेरिका के युद्ध में शामिल होने के मुख्य कारणों में से था। शक्ल से बॉण्ड संगीतकार, गायक व अभिनेता हावर्ड कारमाइकल जैसा दिखता है। कसीनो रोयाल में वेस्पर लेंड कहती है कि, "बॉण्ड मुझे हावर्ड कारमाइकल की याद दिलाता है, बस फ़र्क इतना है कि उसमें क्रूरता भरी है।" इसी तरह मुनरेकर में स्पेशल ब्रांच अफ़सर गाला ब्रैंड को लगता है कि बॉण्ड "दिखने में बहुत बढ़िया है।.. हावर्ड कारमाइकल जैसा। दाईं भौं के ऊपर गिरते काले बाल, ... पर कुछ क्रूरता है उसकी आँखों में।" कुछ लोग, जिनमें बेन मैकिनटायर शामिल है, को लगता है कि बॉण्ड में फ़्लेमिंग की छाप भी दिखती है। पुस्तकों में बॉण्ड का वर्णन "दुष्ट, क्रूर और रूपवान" किया गया है। पुस्तकों में (मुख्यतः फ़्रॉम रशिया, विद लव में) बॉण्ड को शारिरिक दृष्टि से सुडौल बताया गया है, जिसके दाहिने गाल पर ऊपर से नीचे जाता 3 इंच पतला लम्बा दाग (स्कार) है, नीली-धुमैली आँखें, क्रूर मुँह और छोटे काले बाल हैं। ऊँचाई में वह 6 फ़ीट लंबा है और वज़न में लगभग 76 किलो है। कसीनो रोयाल के बाद बॉण्ड के हाथ के पिछले हिस्से पर रूसी अक्षर "Ш" (SH) का निशान है जो एक स्मर्ष एजंट ने उसे दिया था और जिसका उद्देश्य उसे जासूस चिन्हित करना था। इयान फ़्लेमिंग की कहानियों में जेम्स बॉण्ड की उम्र तीस के आस-पास होती है और कभी नहीं बढती। मुनरैकर में बॉण्ड मानता है कि वह 00 की सेवानिवृत्ती की आयु से आठ वर्ष छोटा है, जो पैंतालिस की है, जिसका अर्थ है वह अडतीस साल का है। फ़्लेमिंग ने कभी बॉण्ड की जन्म तिथी नहीं बताई पर जॉन पियर्सन की लिखी जेम्स बॉण्ड की काल्पनिक जीवनी जेम्स बॉण्ड: द ऑथराइज़्ड बायोग्राफ़ी ऑफ़ 007 में उसकी जन्म तिथी 11 नवम्बर 1920 बताई गयी है। जॉन ग्रिसवल्ड, एक बॉण्ड विद्वान, के अनुसार बॉण्ड की पुस्तकें मई 1951 से फ़रवरी 1964 के बीच घटती है जिस दौरान बॉण्ड की आयु 42 है। यदि इन पुस्तकों की गुणवत्ता, या उनकी सच्चाई की तीव्रता थोडी भी अधिक होती तो लेखक को अधिकृत गोपनियता अधिनियम के तहत सज़ाए मौत सुनाई जाती। यह मंत्रालय में काल्पिक तिरस्कार के रूप में देखी जाती है और यह कार्य काल्पनिक होने के कारण लेखक या प्रकाशक के विरुद्ध कोई कार्यवाही नहीं की गई है। अपनी आखिरी पुस्तक यु ओन्ली लिव ट्वाइस में फ़्लिमिंग ने बॉण्ड के परिवार की जानकारी उसके काल्पनिक मृत्युलेख में दी। यह पहली पुस्तक थी जो डॉ॰ नो, जिसमें शॉन कॉनरी ने बॉण्ड की भूमिका निभाई थी, की रिलीज़ के बाद लिखी गई थी। फ़िल्म ने फ़्लेमिंग के कार्य को प्रभावित किया जिसके चलते उन्होने बॉण्ड को हँसोड़पन - भावना व स्कॉटिश पूर्ववृत्त प्रदान किया जो पहले की पुस्तकों में नहीं था। पुस्तक इस बात का खुलासा करती है कि बॉण्ड के पिता, ऐंड्रू बॉण्ड, स्कॉटिश थे और माँ, मॉनिक डेलाक्रॉक्स, एक स्विस थी। बचपन में बॉण्ड के अपना अधिकांश समय विदेश में व्यतीत किया और कईं भाषाओं में महारत हासिल की। इसका मुख्य कारण यह था कि उसके पिता विकर्स में काम करते थे जो हथियार बनाने की कंपनी थी। एक पर्वतारोहण शिविर दुर्घटना में उनकी मृत्यु के बाद से बॉण्ड अनाथ है। अपने माता-पिता की मृत्यु के बाद बॉण्ड अपनी चाची मिस